ΓΡΑΠΤΗ ΕΡΩΤΗΣΗ E-3364/01

υποβολή: Carlos Bautista Ojeda (Verts/ALE) προς την Επιτροπή

(6 Δεκεμβρίου 2001)

Θέμα: Εξαγωγές ντομάτας από το Μαρόκο στην ΕΕ

Κατά την άποψη των γεωργών της Κοινότητας, το Μαρόκοπερβαίνει συστηματικά τις ποσοστώσεις που ορίζει η ΕΕ για τις εξαγωγές ντομάτας. Γνωρίζει η Επιτροπή το γεγονός αυτό· Εάν ναι, μπορεί να αναφέρει τα μέτρα που έλαβε ή που σκοπεύει να λάβει προκειμένου να θέσει τέρμα στην πρακτική αυτή·

Υπολογίζει η Επιτροπή την πραγματική ποσότητα των οπωροκηπευτικών από το Μαρόκο, και ειδικότερα τους τόνους ντομάτας που εισήχθησαν στην ευρωπαϊκή αγορά κατά τους τελευταίους μήνες· εάν ναι, μπορεί να αναφέρει τα στοιχεία αυτά·

Ποια είναι η άποψη της Επιτροπής όσον αφορά τις τιμές του εν λόγω προϊόντος στις αγορές της Κεντρικής Ευρώπης·

Απάντηση του κ. Fischler εξ ονόματος της Επιτροπής

(6 Φεβρουαρίου 2002)

Σύμφωνα με την ευρω-μεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Ηνωμένου Βασιλείου του Μαρόκου, αφετέρου(1), οι τομάτες καταγωγής Μαρόκου δύνανται να τύχουν, κατά την εισαγωγή στην Κοινότητα προτιμησιακών δασμών, είτε στον κατάξία δασμό είτε στην τιμή εισόδου, εντός των ορίων της ποσόστωσης(2).

Η κατάσταση χρησιμοποίησης των ποσοστώσεων, που ενημερώνεται καθημερινά, είναι διαθέσιμη στην ιστοσελίδα της Επιτροπής, στην ακόλουθη διεύθυνση: http://europa.eu.int/comm/taxation_customs/dds/es/qotcau.htm

Οι αύξοντες αριθμοί των ποσοστώσεων σχετικά με τις τομάτες που εισάγονται από το Μαρόκο είναι αντίστοιχα 0911 16 (ετήσια ποσόστωση με κατάξία δασμό μηδέν), 0911 89 (ποσόστωση σε μειωμένη τιμή εισόδου Οκτωβρίου) και 0911 90 (ποσόστωση σε μειωμένη τιμή εισόδου από Νοέμβριο έως Μάρτιο). Μέχρι σήμερα, οι ποσοστώσεις αυτές δεν έχουν ποτέ πλήρως εξαντληθεί.

Η Επιτροπή ασκεί εξάλλου, για τις τομάτες όπως και για ορισμένα άλλα οπωροκηπευτικά(3), πολύ στενό έλεγχο, που της επιτρέπει να γνωρίζει το συντομότερο δυνατό, τη συνολική εισαγόμενη ποσότητα από το Μαρόκο.

Οι συνολικές εισαγωγές τομάτας καταγωγής Μαρόκου ανήλθαν, κατά τη διάρκεια των τελευταίων μηνών, σε:

- 372 τ. τον Ιούνιο 2001,

- 0 τ. από τον Ιούλιο έως τον Σεπτέμβριο 2001,

- 6 527 τ. τον Οκτώβριο 2001 (εκ των οποίων 4 717 τ. σε μειωμένη τιμή εισόδου),

- 26 628 τ. τον Νοέμβριο 2001 και

- 9 750 τ. από 1η έως 11 Δεκεμβρίου 2001 και

- 16 933 τ. από 1η έως 21 Ιανουαρίου 2002.

Η Επιτροπή δεν έχει να διατυπώσεις παρατηρήσεις για τις τιμές της τομάτας στις αγορές της κεντρικής Ευρώπης.

(1) ΕΕ L 70 της 18.3.2000.

(2) Κανονισμός (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοστώσεων αναφοράς για προϊόντα δυνάμενα ναπαχθούν σε προτιμήσεις βάσει των συμφωνιών με ορισμένες μεσογειακές χώρες και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 — ΕΕ L 109 της 19.4.2001 (παράρτημα II), κανονισμός (ΕΚ) αριθ. 2264/2001 του Συμβουλίου, της 21ης Νοεμβρίου 2001, για τον καθορισμό ορισμένων αυτόνομων και μεταβατικών παραχωρήσεωνπό μορφή κοινοτικών δασμολογικών ποσοστώσεων που εφαρμόζονται κατά την εισαγωγή στην Κοινότητα τομάτας, καταγωγής Μαρόκου — ΕΕ L 305 της 22.11.2001.

(3) Πορτοκάλια, κλημεντίνες, αγγούρια, αγκινάρες, κολοκυθάκια και φράουλες.